World Bank tell BBC say na only poor pipo go get dis money, and dia name must dey inside di National Social Register (NSR) For pesin name to dey inside NSR, di community pipo where di pesin dey must believe say im need help Local Government workers wey di National Social Safety-Nets Coordinating Office agency don train, go come put di pesin name inside di register Anybodi wey wan collect dis money must get one special account ontop di system and e go use am collect cash from mobile money agents dem Some poor families go get anoda N5,000 on top of di first one if dem dey send dia pikin go school and carry dem go hospital for checkup When BBC Pidgin follow National Social Safety-Nets Coordinating Office talk, dem tell us say dem don already do registration of poor pipo for 17 states for Nigeria.
